**Raport de activitate al Agenției Județene pentru Ocuparea Forței de Muncă Argeș, pentru anul 2022**

**Prezentarea șomajului înregistrat**

La nivelul județului Argeș, șomajul înregistrat în anul 2022 a continuat trendul descendent început din anul precedent, cu scăderi semnificative în rândul persoanelor beneficiare de indemnizație de șomaj dar și cu o ușoară creștere la categoria șomerilor neindemnizați, creștere ce a fost influențată și de înregistrarea de noi tineri NEET’s care au avut astfel acces la măsurile în domeniul formării profesionale și a ocupării forței de muncă oferite de beneficiarii proiectelor finanțate din FSE cu care agenția a încheiat protocoale de colaborare. Șomerii neindemnizaţi reprezintă aproximativ 78% din totalul şomerilor înregistraţi, unde cea mai mare parte este formată din beneficiarii de venit minim garantat , categorie foarte greu și greu ocupabilă.

Situația persoanelor aflate în evidența Agenției Județene pentru Ocuparea Forței de Muncă Argeș în perioada ianuarie-decembrie 2022

|  |  |  |  |  |
| --- | --- | --- | --- | --- |
| **Anul**  **2022** | **Nr.total persoane**  **aflate in evidenta**  **AJOFM** | **Rata**  **șomajului**  **%** | **Șomeri indemnizați** | **Șomeri neindemnizați** |
| **Ianuarie** | **8.254** | 3,64 | 2.534 | 5.720 |
| **Februarie** | **7.905** | 3,48 | 2.191 | 5.714 |
| **Martie** | **7.834** | 3,45 | 2.039 | 5.795 |
| **Aprilie** | **7.796** | 3,44 | 1.920 | 5.876 |
| **Mai** | **7.731** | 3,41 | 1.785 | 5.946 |
| **Iunie** | **7.759** | 3,42 | 1.718 | 6.041 |
| **Iulie** | **7.820** | 3,45 | 1.681 | 6.139 |
| **August** | **7.934** | 3,5 | 1.730 | 6.204 |
| **Septembrie** | **8.007** | 3,53 | 1.670 | 6.337 |
| **Octombrie** | **8.082** | 3,56 | 1.684 | 6.398 |
| **Noiembrie** | **8.146** | 3,59 | 1.693 | 6.453 |
| **Decembrie** | **8.114** | 3,58 | 1.792 | 6.322 |

La sfârșitul lunii decembrie 2022, rata șomajului înregistrat în județul Argeș a fost **3,58%,** în creștere cu 0,35 puncte procentuale față de luna decembrie 2021.

Analiza situației beneficiarilor de drepturi conform Legii 76/2002 a arătat că, la finele anului, ponderea cea mai mare în totalul persoanelor înregistrate o dețin persoanele cu vârste cuprinse între 40 - 49 ani și 50-55 ani.

Referitor la șomajul înregistrat pe sexe, ponderea femeilor în totalul șomerilor înregistrați, aflați în stoc la finele lunii decembrie 2022, a fost de 47,09 p.p., în timp ce ponderea barbaților a fost de 52,91 p.p.

În ceea ce privește mediul de rezidență, 6.850 șomeri provin din mediul rural și 1.264 sunt din mediul urban.

Referitor la structura șomerilor pe studii, la finele anului, șomerii cu studii gimnaziale aveau ponderea cea mai mare în totalul şomerilor înregistraţi în evidenţele AJOFM Argeș (32,84%), urmați de cei cu studii primare (24,58%) și de cei cu studii liceale sau postliceale (18,5%). Șomerii cu nivel de instruire profesional/arte și meserii reprezentau 15,09% din totalul șomerilor înregistrați, iar cei cu studii superioare 3,88%. Șomerii fără studii reprezentau 5,11% din totalul șomerilor înregistrați.

În ceea ce privește șomajul de lungă durată, in anul 2022 a avut loc o ușoară scădere față de anul precedent. Astfel, la finele anului 2022 se aflau în evidența agenției 3.746 șomeri de lungă durată, cu 5,09 p.p. mai puțin față de aceeași perioadă a anului precedent.

Structura șomerilor înregistrați pe nivel de ocupabilitate, stabilit prin profilare, la finele lunii decembrie se prezintă astfel: 2.354 persoane foarte greu ocupabile, 2.911 greu ocupabile, 2.002 mediu ocupabile și 847 persoane ușor ocupabile.

Din analiza comparativă a datelor privind înscrierile noi în evidența agenției, pentru perioada ianuarie-decembrie 2021 și 2022, în acest an se constată o scădere la categoria persoanelor beneficiare de indemnizație de șomaj (-14,47 p.p.), însoțită de o creștere la categoria șomerilor neindemnizați (+22,66 p.p.). Așa cum se poate observa în tabelul de mai jos, intrările în evidența agenției s-au situat la aceeași valoare ca cea din anul precedent.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Anul** | **Intrari Total** | **Disponibilizari colective** | **Disponibilizari curente de personal** | **Reactivarea de drepturi banesti ale somerilor indemnizati** | **Proaspeti absolventi** | **Reinoiri cereri loc de munca ale somerilor neindemnizati** | **Someri neindemnizati cu adeverinta de venit minim garantat** | **Alte situatii posibile** |
| **2021** | **11716** | **209** | **3130** | **1041** | **526** | **2588** | **1422** | **2800** |
| **2022** | **11712** | **100** | **2756** | **529** | **454** | **2503** | **1829** | **3541** |

**Medierea muncii**

**Prin implementarea măsurilor active cuprinse în Programul de ocupare a forței de muncă** în anul 2022, **8.567** persoane au fost cuprinse la măsuri active, din care **4.155** persoane au fost încadrate.

**Situația realizării Programului de Ocupare, la data de 31.12.2022**

|  |  |  |  |
| --- | --- | --- | --- |
| **Nr. crt.** | **Tip de masura** | **Planificat 2022** | **Realizat la 31.12.2022** |
|  | **TOTAL persoane incadrate, din care:** | **5.500** | **4.155** |
| **1** | **Nr persoane ocupate ca urmare a acordarii serviciilor de mediere a locurilor de munca vacante** | **5.000** | **4.155** |
|  | **Incadrarea prin organizarea cursurilor de formare profesionala** | **120** | **210** |
| **3** | **Completarea veniturilor somerilor care se incadreaza inainte de expirarea indemnizatiei pentru somaj** | **550** | **473** |
| **4** | **Prime activare pentru somerii neindemnizati** | **70** | **32** |
| **5** | **Acordarea de subventii angajatorilor care incadreaza in munca someri peste 45 de ani sau someri unici sustinatori ai familiilor monoparentale, din care: (rd.5=rd.5a+rd 5b)** | **555** | **696** |
| **5.a** | someri peste 45 ani | 550 | **690** |
| **5.b** | someri parinti unici sustinatori ai familiilor monoparentale | 5 | **6** |
| **6** | **Acordarea de subventii angajatorilor care incadreaza in munca tineri NEETS** | **100** | **125** |
| **7** | **Acordarea de subventii angajatorilor care incadreaza in munca someri neindemnizati (SLD)** | **5** | **-** |
| **8** | **Incadrarea somerilor care mai au 5 ani pana la pensie prin subventionarea locului de munca** | **5** | **3** |
| **9** | **Incadrarea prin stimularea mobilitatii fortei de munca, total, din care: rd 7 = rd (7.a +7.b)** | **20** | **11** |
| **9.a** | pentru incadrarea la o distanta mai mare de 15 km (prima de incadrare) | 5 | **2** |
| **9.b** | Incadrarea intr-o localitate la distanta de peste 50 Km. cu schimbare de domiciliu | 5 | **-** |
| **9.c** | prima de relocare | 10 | **9** |
| **10** | **Acordarea de subventii angajatorilor care incadreaza in munca absolventi de invatamant** | **100** | **49** |
| **11** | **Acordarea de prima de insertie absolventilor de invatamant** | **10** | **1** |
| **12** | **Acordarea de subventii angajatorilor care incadreaza in munca persoane cu handicap** | **10** | **3** |
| **15** | **Acordarea de subventii la angajatorii de insertie, pe baza contractelor de solidaritate** | **5** | **-** |

In ceea ce privește situația locurilor de muncă nou înregistrate, în anul 2022 au fost 7.550 locuri de muncă vacante.

Din analiza acestora, comparativ cu anul precedent, se constată, relativ, aceeași nevoie de forță de muncă a angajatorilor. Astfel, cea mai mare cerere o constituie aceea de muncitori necalificați(în diverse domenii), conducător auto, lucrător comercial și montator subansamble.

În funcție de clasificarea după domeniile de activitate, cele mai multe oferte de locuri de muncă vacante au fost din domeniile:

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | 1 | Lucrari de constructii a cladirilor rezidentiale si nerezidentiale | | 2 | Fabricarea altor piese si accesorii pentru autovehicule si pentru motoare de autovehicule | | 3 | Fabricarea de echipamente electrice si electronice pentru autovehicule si pentru motoare de autovehicule | | 4 | Fabricarea altor articole de imbracaminte (exclusiv lenjeria de corp) | | 5 | Fabricarea painii; fabricarea prajiturilor si a produselor proaspete de patiserie | | 6 | Fabricarea de constructii metalice si parti componente ale structurilor metalice | | 7 | Lucrari de instalatii electrice | | 8 | Fabricarea altor produse din material plastic | | 9 | Fabricarea altor articole de imbracaminte si accesorii n.c.a. | | 10 | Lucrari de constructii a drumurilor si autostrazilor | |

Pentru facilitarea contactului dintre angajatori şi persoanele aflate în căutarea unui loc de muncă, AJOFM Argeș a organizat în anul 2022 trei **burse ale locurilor de muncă**: una generală, pentru toate categoriile de persoane, una pentru tinerii absolvenţi de învăţamânt și o bursă a locurilor de muncă la solicitarea unui agent economic din domeniul componentelor auto.

|  |  |  |  |  |
| --- | --- | --- | --- | --- |
| **BURSA** | **Agenți economici contactați** | **Agenți economici participanți** | **Număr locuri de muncă vacante** | **Număr persoane participante** |
| Generală | 1.800 | 35 | 672 | 400 |
| Absolvenți | 3.000 | 30 | 624 | 300 |
| La solicitarea SC LEONI WIRING SISTEMS SRL | 1 | 1 | 100 | 54 |

Referitor la disponibilizările colective, în anul 2022, numărul societăților comerciale care și-au anunțat intenția de a efectua disponibilizări colective a fost redus, unele dintre ele, cum este cazul firmelor din domeniul construcțiilor civile, nerecurgând la aceasta formă de concediere, în primul rând datorită timpului favorabil ce le-a permis continuarea activității pe perioada de iarnă.

**Formare profesională**

În anul 2022 au fost programate prin Planul Naţional de Formare Profesională 32 de cursuri ( 31 pentru someri si un curs pentru persoanele aflate în detenție) la care să participe 434 persoane înregistrate în evidența agenției și 10 persoane aflate în detenție. Până la data de 31.12.2022, au fost organizate 36 cursuri în 14 meserii/ ocupaţii. La aceste cursuri au fost cuprinse 562 persoane ( 312 şomeri indemnizaţi şi 250 şomeri neindemnizaţi) . Din cele 562 persoane, 363 sunt din mediul rural.

În urma organizării acestor cursuri, la finele anului 2022 , au absolvit 355 șomeri din care s-au încadrat în muncă 107. Au abandonat cursurile 34 şomeri (8 din motive imputabile și 26 din motive neimputabile).

Cursurile organizate de AJOFM Argeș au fost în următoarele meserii/ocupații :ajutor de bucătar, bucătar, coafor, contabil, competențe cheie - comunicare în limba română, agent de securitate, lucrător în comerț , infirmieră , inspector resurse umane, instalator instalații tehnico-sanitare și gaze, operator introducere,validare și prelucrare date și ospătar . Cele mai solicitate au fost: agent de securitate, infirmieră, lucrător în comerț, coafor și ajutor bucătar.

În anul 2022, cursurile s-au desfăşurat astfel:

- Prin acord de parteneriat cu CRFPA Vâlcea, Dolj și Mehedinți au fost organizate 26 cursuri la care au participat 400 persoane și au absolvit 297 persoane. În urma absolvirii cursurilor de formare profesională s-au angajat 107 persoane;

- Prin AJOFM Argeș s-au organizat 3 de cursuri la care au participat 34 șomeri.

La data de 31.12.2022 mai erau în derulare 9 cursuri la care participau 136 persoane.

De asemenea, prin intermediul unor protocoale de colaborare cu beneficiarii de proiecte cu finanțare europeană, agenția pune la dispoziția acestora baza de date cu tinerii NEET’s înregistrați și profilați, în vederea participării acestora la cursuri de formare profesională. Astfel, la data de 31.12.2022, din datele pe care le deținem, au fost organizate 7 cursuri(competențe antreprenoriale, lucrător în comerț și bucătar), la care au participat 128 tineri NEET’s.

La data de 31.12.2022, agenția avea incheiate **58 protocoale de colaborare cu beneficiarii de proiecte cu finanțare europeană**, în cadrul Programului Operațional Capital Uman – Axa Prioritară 1- Inițiativa “Locuri de muncă pentru tineri”, în vederea furnizării bazelor de date.

**Economia socială**

În cadrul Agenției Județene pentru Ocuparea Forței de Muncă Argeș funcționează Compartimentul Economie Socială, care atestă întreprinderile sociale și întreprinderile sociale de inserție, conform Legii nr. 219/2015 și Hotărârii Nr. 585/2016 pentru aprobarea Normelor metodologice de aplicare a prevederilor Legii nr. 219/2015 privind economia socială. *Forma consolidată a LEGII nr. 219 din 23 iulie 2015, este realizată prin includerea modificărilor şi completărilor aduse de:* *LEGEA nr. 210 din 9 noiembrie 2016; ORDONANŢA DE URGENŢĂ nr. 33 din 30 martie 2022; LEGEA nr. 211 din 12 iulie 2022 si LEGEA nr. 240 din 20 iulie 2022.*

Economia socială contribuie la dezvoltarea comunităților locale, crearea de locuri de muncă, implicarea persoanelor aparținand grupului vulnerabil prevăzut de lege în activități cu caracter social și/sau activități economice, facilitând accesul acestora la resursele și serviciile comunității.

In anul 2022, au fost certificate 7 întreprinderi sociale (6 întreprinderi sociale și o întreprindere socială de inserție). La nivelul județului Argeș, au fost certificate în total 122 de întreprinderi sociale (113 întreprinderi sociale, 9 întreprinderi sociale de inserție). Din totalul celor 122 de întreprinderi, 4 intreprinderi sociale s-au retras prin încetarea activității.

**Relații cu angajatorii**

In ceea ce privește măsurile de sprijin oferite angajatorilor, cel mai mare succes l-a înregistrat subvenționarea angajatorilor pentru încadrarea persoanelor cu vârsta peste 45 ani, precum și ucenicia la locul de muncă. Subvenționarea s-a realizat atât din bugetul asigurărilor pentru șomaj cât și din fonduri europene nerambursabile, prin intermediul a cinci proiecte în care Agenția Națională pentru Ocuparea Forței de Muncă are calitatea de beneficiar.

Astfel, în anul 2022, prin implementarea măsurilor privind stimularea angajatorilor pentru încadrarea în muncă a șomerilor, prin subvenționarea locurilor de muncă, conform legislației în vigoare, a fost subvenționată angajarea a **971 persoane**, din care:

* Legea 76/2002 -art.85 - șomeri peste 45 ani si tineri NEET’s **- 817** persoane;
* Legea 76/2002 -art. 80 - absolvenți de învățământ – **50** persoane;
* Legea 279/2005 -șomeri cuprinși în programe de ucenicie – **104** persoane.

In anul 2022 a continuat implementarea măsurilor în domeniul protecţiei sociale, situația plăților fiind următoarea:

**OUG nr.111/2021, OUG nr. 2/2022, OUG nr. 36/2022 - Șomajul tehnic**

(75% din salariul de bază corespunzător locului de muncă ocupat, suportat din bugetul asigurărilor pentru şomaj, dar nu mai mult de 75% din câştigul salarial mediu brut prevăzut de Legea bugetului asigurărilor sociale de stat)

**Perioada** **Nr. agenți economici Nr. angajați Plăți**

**01.01-31.12.2022** **599 2.693 3.349.651**

**OUG nr. 132/2020 - Kurzarbeit** (reducerea timpului de muncă a salariaţilor cu cel mult 50% din durata prevăzută în contractul individual de muncă).

**Perioada Nr. agenți economici Nr. angajați Plăți**

**01.01-31.12.2022**  **530 40.663 38.275.145**

**OUG nr. 110/2021 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ** (75% din salariul de bază corespunzător unei zile lucrătoare, dar nu mai mult de corespondentul pe zi a 75% din câştigul salarial mediu brut utilizat la fundamentarea bugetului asigurărilor sociale de stat).

**Perioada Nr. agenți economici Nr. angajați Plăți**

**01.01-31.12.2022**  **23 26 19.119**

**Juridic**

Avizarea din punct de vedere juridic a actelor administrative emise de conducerea agenției, a contractelor și a convențiilor.

Urmărirea rezolvării unui numar de 5 petiții privind solicitări de loc de muncă.

Intocmirea de acțiuni, întâmpinări, apeluri, recursuri în litigiile generate de aplicarea legislației specifice activității agenției pentru prezentarea la instanțele de judecată și participarea la procesele aflate pe rolul instanțelor de judecată în care agenția este parte, în număr de 18 cauze.

**Control Indeplinirea Măsurilor Asiguratorii şi Executare Silită a Debitelor**

Conform programului anual de control cât și în urma unor sesizări, în anul 2022, au fost efectuate 500controale la agenţi economici de pe raza județului Argeș.

Au fost constatate 8abateri de la prevederile legale după cum urmează:

- pentru nerespectarea prevederilor Legii nr. 279/2005, modificată şi completată, s-a constatat un debit in suma de 2.260 lei.

- pentru nerespectarea prevederilor art. 83 alin 2 din Legea nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare s-au constatat 7 debite, în sumă de 104.110 lei.

**Munca în străinătate (EURES 2022)**

Prin furnizarea serviciilor **EURES** prevăzute de legislația comunitară cu privire la compensarea ofertelor și a cererilor de locuri de muncă în cadrul Uniunii Europene, au fost consiliate 72 persoane, din care 39 femei. Consilierul EURES din cadrul AJOFM Argeș, care are ca specializare principală Finlanda, a încărcat pe portalul EURES din România 516 oferte de locuri de muncă vacante în meserii precum lucrători în agricultură, grădinărit și horticultură, sudori, mecanici auto, personal în curățenie, lucrători în ferme de animale sau vegetale, lucrători în bucătărie, muncitori în industria alimentară), luând contact cu 33 angajatori finlandezi. In anul 2022, Finlanda este țara din UE cu cele mai multe locuri de muncă vacante trimise în România prin rețeaua EURES.

De asemenea, în anul 2022 au fost organizate două activități prevăzute în planul național: “Ziua Informării EURES dedicată PCLM” – având ca subiect general serviciile EURES și locurile de muncă vacante în UE/ SEE, organizată în luna mai 2022, la care au fost prezente 40 de persoane și seminarul “Condiții de muncă și de viață în Finlanda” dedicat PCLM , organizat în luna octombrie 2022, la care au fost prezente 30 de persoane.

**Comunicare**

Comunicate de presă: 18;

Prezentarea ratei șomajului înregistrat în județ, în fiecare lună a anului 2022;

Locuri de muncă vacante în Danemarca prin rețeaua EURES;

Model document plată șomaj tehnic;

Proiect “Facilitarea inserției pe piața muncii a persoanelor cu dizabilități”;

Bursa Locurilor de Muncă Vacante, mai 2022;

Bursa Locurilor de Muncă Vacante pentru absolvenți, octombrie 2022;

* Apariții Mass-Media (presa scrisă, audio și video): 193;
* Interviuri: 9.

**Director executiv,**

**Nicolae Bădescu**

Începând cu data de 25 mai 2018, Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul General privind Protecția Datelor - RGPD) este aplicat de toate statele Uniunii Europene.

ANOFM a stabilit măsuri tehnice și procedurale, pentru a proteja și pentru a asigura confidențialitatea, integritatea și accesibilitatea datelor dumneavoastră cu caracter personal. Vom preveni utilizarea sau accesul neautorizat şi încălcarea securității datelor cu caracter personal, în conformitate cu legislaţia în vigoare, iar în raportul de colaborare cu instituţia noastră, dumneavoastră aveţi obligaţia de a respecta prevederile Regulamentului (UE) 2016